Iż-żewġ turisti żgħażagħ ingħataw sentenza sospiża kull wieħed Żewġ turisti żgħażagħ li kienu fis-sakra u li żgassaw ħanut tal-ħwejjew f’Baystreet wieġbu ħatja għall-akkużi kollha li nġiebu kontrihom, fosthom dawk ta’ serq. Iż-żewġ turisti Franċiżi li għandhom 20 u 21 sena, ingħataw sentenza sospiża kull wieħed. L-akkużati żgassaw il-ħanut ilbieraħ fil-4:45am u serqu diversi oġġetti u wettqu ħsara fil-ħanut. Huma ngħataw sentenza ta’ 18-il xahar ħabs sospiżi għal tliet snin u ġew ordnati jħallsu €1,838 lil sid il-ħanut.